Այդ հե­րոսա­մար­տե­րից ան­ցաւ 50 տա­րի եւ թուրքե­րը ար­դէն վա­խեցան երկրորդ հան­րա­պետու­թեան օրով Սար­տա­րապա­տի յու­շա­համա­լիրում (1968) տե­ղադ­րած 5 ար­ծիւնե­րի հա­յեացքնե­րից, ուղղուած դէ­պի Սո­վետա­կան Հա­յաս­տա­նի հա­րաւա­յին սահ­մա­նը։ Թուրքա­կան իշ­խա­նու­թիւնը սո­վետա­կան իշ­խա­նու­թեանը պաշ­տօ­նական բո­ղոք յայտնեց եւ սո­վետա­կան կա­ռավա­րու­թիւնը յանձնա­րարեց յու­շա­համա­լիրի հե­ղինակ­նե­րին շրջել ար­ծիւնե­րին դէ­պի ներս։ Ին­չի՞ց վա­խեցան թուրքե­րը։ Յաղ­թա­նակած զի­նուոր­նե­րի՛ց վե­րածուած հայ­կա­կան յաղ­թա­կան ոգու խորհրդա­նիշ­նե­րի, որոնք մշտա­կան ար­թուն վի­ճակում կանգնած են ի պաշտպան հայ­րե­նիքի։ Նրանց հա­յեացքնե­րը ուղղուած էին դէ­պի կո­րու­սեալ հայ­րե­նիք, դէ­պի Արա­րատ, սա­կայն ո՞վ կա­րող է եր­բե­ւէ շրջել մեր հա­յեացքնե­րը, որոնք օրն ի բուն ուղղուած են դէ­պի բիբլիական լե­ռը, որը նոյն դերն է կա­տարում Հա­յաս­տա­նի հա­մար, ինչ Սար­դա­րապա­տի ար­ծիւնե­րը։ Ծի­ծեռ­նա­կաբեր­դի յու­շա­համա­լիրի, ինչպէս նաեւ մա­յիսեան հե­րոսա­մար­տե­րին նուիրուած Սար­դա­րապա­տի յու­շա­համա­լիրի կա­ռու­ցումը նա­խաձեռ­նել էր եր­բե­ւէ Հա­յաս­տա­նում եղած ամե­նահա­մապա­տաս­խան ղե­կավար Յա­կոբ Զա­րոբեանը։